Rezumatul

Rezumatul e o scurta prezentare a ideilor principale dintr-un text sau a temei unui text folosind cuvintele cititorului.

Un rezumat:
-	ajuta cititorul sa isi aminteasca cele mai importante elemente ale unui text sau ale unui fragment de lectura
-	creeaza o versiune condensata a ideilor si informatiilor dintr-un text
-	poate fi un mijloc de a integra ideile autorului in alte lucrari ale cititorului

Un rezumat nu presupune:
-	evaluarea meritelor lucrarii rezumate
-	prezentarea de catre cititor unei critici a lucrarii 

Forma unui rezumat:
-	prezinta numele autorului si al lucrarii rezumate
-	prezinta tema si/ sau teza principala a autorului
-	prezinta principalele idei in ordinea in care apar ele in text
-	realizeaza conexiuni logice intre idei
-	explica scopul si strategia folosita de autor in lucrare

PASI IN ELABORAREA UNUI REZUMAT:

A.	Citirea si luarea notiţelor
Cititorul:

1.	Parcurge cu privirea intregul text şi anticipã punctele importante
2.	Citeste articolul foarte atent
3.	Notează nu mai mult de cinci cuvinte pentru fiecare paragraf
4.	Identifică ideea principală a fiecărui paragraf
5.	Verificã daca a identificat toate ideile principale ale lucrarii
6.	Identifică ideea de bază/ teza autorului. O reformuleazã intr-un mod foarte concis folosind numai cuvintele sale. Aceasta va reprezenta fraza cea mai importanta a rezumatului. 
7.	Arată în ce fel ideile principale ale fiecărui paragraf susţin teza articolului. Incearca sa foloseascã numai cuvintele sale. Daca trebuie sa folosescã şi cuvintele autorului, va folosi citatul. Este bine să identifice formulările – cheie, sintagmele importante din text care exprimă bine ideile principale. Dacă le va cita în rezumat, notează numarul paginii. Trebuie evitate citatele mai mari de o propoziţie.
8.	Dă informaţiile suport pe care le ofera autorul pentru a susţine/ explica ideea principală

B.	Redactarea

Primul paragraf al rezumatului va include numele autorului si al lucrarii rezumate. El va prezenta foarte scurt tema si/ sau teza principala a autorului. Dacă e necesar pentru credibilitatea rezumatului, include şi numele sursei (subliniat) precum şi câteva informaţii despre autor. 
Se prezinta principalele idei in ordinea in care apar ele in text. Nu omite idei importante. Trebuie realizate conexiuni logice intre idei. Explica scopul si strategia folosita de autor in lucrare. Un posibil sfat pentru evitarea plagiarismului e a pune de o parte textul original atunci cand se redacteazã rezumatul. Se vor folosi numai notiţele. Dacă existã cuvinte de specialitate fãrã de care e imposibilã înţelegerea textului, oferã scurte explicaţii, chiar dacă aceste explicaţii nu fac parte din text.  

Unii profesori consideră ca e necesar pentru un rezumat să includă şi un paragraf de evaluare a textului original de catre student. Daca se optează pentru introducerea unui astfel de fragment, el va trebui sã rãspundă la următoarele întrebãri: Te-a convins autorul de validitatea tezei/ ideii sale? Textul ţi s-a parut a fi scris eficient? Pentru fiecare dintre întrebãri, oferă justificãri ale rãspunsului dat.

C.	Verificarea

Reciteste textul şi rezumatul pentru a verifica daca ai surprins bine ideile importante si daca ai citat corect.

A nu se confunda rezumatul unui text cu analiza acestuia. In cazul cursurilor de Literatură, e puţin probabil ca profesorul să dorească o simplă rezumare a unui text. In aceste situţii va trebui inclus un foarte scurt rezumat al textului, dar numai atat cat e necesar pentru a face clara interpretarea proprie a textului.  

CALITĂŢILE UNUI REZUMAT BUN 

Calitãţile unui rezumat sunt claritatea, concizia, coerenţa si independenţa.
1.	Un rezumat trebuie să fie clar, inteligibil. Trebuie izolate toate punctele importante ale textului original şi notate pe o listă. Revizuieşte toate aceste idei şi include-le în rezumat pe acelea care sunt indispensabile dezvoltării tezei autorului.
2.	Un rezumat trebuie să fie concis. Studenţii tind ori sa nu extragă nici o idee importantã dintr-un text ori, dimpotrivă, sa evidenţieze ca foarte important 90% din text. Elimină repetiţiile şi detaliile, chiar dacă autorul revine asupra unor idei. Ca mărime, un rezumat trebuie să aibă între 1/3 şi 1/4 din textul original. 
3.	Rezumatul trebuie să aibă coerenţa unei demonstraţii. El trebuie să facă sens ca o lucrare de sine statătoare. Scrie o introducere si o concluzie.
4.	Rezumatul trebuie să fie independent în sensul că autorul acestuia nu trebuie să il imite pe autorul textului original. Dimportivă, pe parcursul intregului rezumat, trebuie sa se ‘audã’ vocea persoanei care il redactează. Atenţie, totuşi, pentru a se evita distorsiunile, confuziile între cele două voci prin introducerea unor comentarii de catre autorul rezumatului.